b'\n_START_ARTICLE_\nParlamento\n_START_PARAGRAPH_\nAng parlamento o batasan ay isang uri ng lehislatura, taglay lalo na ng mga bansang may sistema ng pamahalaang hango sa sistemang Westminster ng United Kingdom.\n_START_SECTION_\nEtimlohiya\n_START_PARAGRAPH_\nGaling ang parlamento sa salitang Pranses na parlement, mul\xc3\xa0 sa pandiwang parler na may kahugul\xc3\xa1ng "magsalit\xc3\xa0". Buhat nito, ang parlement ay isang diskusy\xc3\xb3n o isang pagpupulong kung saan tinatalakay ang iba\'t ibang mga isyu sa isang bans\xc3\xa0. Isang uri rin ito ng debate o pakikipagtalastasan ng mga estudyante.\n_START_SECTION_\nPaglalarawan\n_START_PARAGRAPH_\nIsa itong uri ng demokratikong bansa na pinam\xc3\xbamunuan ng isang punong ministro bilang punong-gobyerno, at may isang kapulung\xc3\xa1n ng mga tagap\xc3\xa1gbat\xc3\xa1s. Ang partidong nanalo ng pinakamaraming silya sa lehislatura sa isang pederal na eleksiyon ang bumubu\xc3\xb3 ng gobyerno ng bans\xc3\xa0 at ang pinuno ng partidong ito ang nagiging punong ministro. Ito ay tinatawag na gobyernong mayoridad kung nakuha nito ang itinakdang bilang upang maging mayoridad._NEWLINE_Halimbawa sa Nagkakaisang Kaharian, kinakailangang makakuha ng 326 na silya ang isang partido upang makabuo ng absolutong mayoridad. Kung hind\xc3\xac umabot sa mayoridad ang nakuhang silya ng isang partido at nakakuha ng pinakaraming silya ang mga kat\xc3\xbanggaling partido, ito ay tinatawag na gobyernong minoridad.'